મહાગુજરાતના આંદોલનથી આજનાં ગુજરાતે (મોદીનું જ ને !) વિસ્મયજનક મેઘધનુષી રંગો જોયા છે. વિચક્ષણ બુદ્ધિનાં રાજકારણીઓ, ખેપાની પ્રતિસ્પર્ધીઓ, સહૃદયી મુખ્યમંત્રી અને મંત્રીમંડળો અને ગુજરાતની અસ્મિતાને ઉજાળતા ગુજરાતી મતદારો. ભાજપાનો ૧૯૯૫માં પ્રવેશ એ જાણે યુગ પરિવર્તનનો જ કાળ. હા, ત્યારની શાસકિય કોંગ્રેસ કે તેના ઘટકો બનેલા અન્ય પક્ષો સામે ગુજરાતીઓએ ભાજપાને ખોબે ખોબે મત આપી, ઉત્તરોત્તર સ્વરાજ્યની સંસ્થાઓ, મહાનગરો અને રાજ્યમાં બધે જ કુમકુમ તિલક કરી વધાવી છે. ૨૦૧૪માં તો યશસ્વી મુખ્યમંત્રીને, ૨૬ શણગાર સજાવી, દેશનું નેતૃત્વ કરવા, ભર તડકે, તપસ્યા કરીને સસ્નેહ વિદાય આપી છે.